open-index/open-wikipedia-markdown huggingface dataset:
ชาวอาโตนี

**ชาวอาโตนี** **ชาวอาโตอินเมโต** หรือ **ชาวดาวัน** เป็นกลุ่มชาติพันธุ์ในประเทศติมอร์-เลสเต, ติมอร์ตะวันตกในประเทศอินโดนีเซีย และดินแดนแทรกเทศบาลโอเอกูซีของติมอร์-เลสเต โดยมีจำนวนประมาณ 844,030 คน และพูดภาษาอูอับเมโต

## ชื่อตั้ง
จิ้งเหลนชนิด *[[Eremiascincus|Eremiascincus antoniorum]]* ซึ่งเป็นสิ่งมีชีวิตเฉพาะถิ่นในติมอร์ ได้รับการตั้งชื่อเพื่อเป็นเกียรติแก่ชาวอาโตนี

## อ้างอิง

## วรรณกรรม
* Clarke E. Cunningham, *Atoni Borrowing Of Children: An Aspect Of Mediation*, in: Spiro, M.E. (ed.), American Ethnological Society Proceedings, Annual Spring Meeting, Seattle, 1965.
* Clarke E. Cunningham, *Categories Of Descent Groups In A Timorese Village*, in: Oceania 37, 1966:13-21.
* Herbert W. Jardner, *Textilien der Atoni. Variationen eines Stils in West-Timor*, unpubl. Magisterschrift, 1988,Köln.
* Herbert W. Jardner, *Die Kuan Fatu-Chronik. Form und Kontext der mümdlichen Dichtung der Atoin Meto (Amanuban, Westtimor)*, Veröffentlichungen des Seminars für Indonesische und Südseesprachen der Unsiversität Hamburg, Band 23, Berlin und Hamburg, 1999.
* Herbert W. und Heidrun Jardner, *Eingefangene Fäden. Textile Verzierungstechniken in West-Timor, Indonesien*, Austronesia Bd.1, herausgegeben von Rainer Carle und Peter Pink, 2., neu bearb. und erw. Aufl., Hamburg, 1995.
* Andrew R. McWilliam, *Harvest of the nakaf: A Study of Headhunting Among the Atoni of West Timor*, B.Litt.thesis, Australian National University, 1982.
* Andrew R. McWilliam, *Narrating the gate and the path. Place and precedence in South West Timor*, Ph.D.thesis Australian National University, 1989.
* Schulte Nordholt, H.G., *The Political System Of The Atoni Of Timor*, Verhandelingen Koninklijk Instituut 60, 1971. 

## แหล่งข้อมูลอื่น
*

หมวดหมู่:กลุ่มชาติพันธุ์ในประเทศติมอร์-เลสเต
หมวดหมู่:กลุ่มชาติพันธุ์ในประเทศอินโดนีเซีย
หมวดหมู่:ชาวติมอร์
อักษรลัณฑา

thumb|400px|ตารางอักษรลัณฑา
**อักษรลัณฑา** (लण्डा; Laṇḍā; ) เป็นศัพท์ภาษาปัญจาบที่สื่อถึงระบบการเขียนที่เคยใช้ในแคว้นปัญจาบและพื้นที่ใกล้เคียงในอนุทวีปอินเดียเหนือ ในภาษาสินธีมีชื่อเรียกว่า 'Waniko' หรือ 'Baniyañ' อักษรนี้พัฒนามาจากอักษรศารทาเมื่อราว พ.ศ. 1500 ใช้เขียนภาษาปัญจาบ โดยชาวปัญจาบและชาวสินธ์ แต่ไม่เหมาะสม เพราะภาษาปัญจาบมีเสียงเพิ่มเติมขึ้น จนราว พ.ศ. 2100 อักษรนี้เป็นแม่แบบ ในการประดิษฐ์อักษรใหม่คือ อักษรคุรมุขีที่เหมาะกับภาษาปัญจาบมากกว่า เมื่อประมาณ พ.ศ. 2390 นำอักษรลัณฑะมาใช้เขียนภาษาสินธี ในช่วงสั้น ๆ ก่อนจะเปลี่ยนมาใช้ อักษรเทวนาครีและอักษรอาหรับดัดแปลงแทนในอีก 50 ปีต่อมา

## อ้างอิง

## อ่านเพิ่ม
*Pandey, Anshuman. (2010). L2/10-271R ''Proposal to Encode the Sindhi Script''
*Pandey, Anshuman. (2010). L2/10-013R ''Preliminary Proposal to Encode the Landa Script''
*Pandey, Anshuman. (2009). L2/09-424 ''Proposal to Encode the Takri Script''

ลัณฑะ
หมวดหมู่:อักษรในตระกูลอักษรพราหมี
อักษรเรอจัง

**อักษรเรอจัง** (Rejang, บางครั้งอาจสะกดเป็น Redjang) พัฒนามาจากอักษรพราหมี โดยผ่านทางอักษรปัลลวะหรืออักษรกวิ นักภาษาศาสตร์บางคนเชื่อว่า มีความต่อเนื่องระหว่างอักษรเรอจัง ไฮโรกลิฟฟิกของอียิปต์ และอักษรตระกูลเซมิติก เช่น อักษรฮีบรู 

## พยัญชนะ
รูปพยัญชนะเป็นไปตามจารึกข้างล่างนี้:
thumb|600px|left|อักษรเรอจังพร้อมคำทับศัพท์

### อักษรพร้อมสัทอักษรสากล
เครื่องหมายเสริมสัทอักษรของอักษรนี้เชื่อมด้วยฐานอักษร *a* (ꥆ) เพื่อแก้อักษรที่กำกวม เช่นในกรณีของ , ,  และ  ยกเว้นvirama ซึ่งฐานของมันคือ *ka* (ꤰ)

## ยูนิโคด
อักษรเรอจังถูกเพิ่มเข้าไปในยูนิโคดเมื่อเดือนเมษายน ค.ศ. 2008 รุ่น 5.1.
ผังยูนิโคดของเรอจังอยู่ที่ U+A930-U+A95F:

มีการพัฒนาข้อเสนอเพื่อเพิ่มตัวเลขเรอจัง (*angka bejagung*)

## อ้างอิง

รเยัง
อักษรรูปลิ่มเปอร์เซียโบราณ

**อักษรรูปลิ่มเปอร์เซียโบราณ** เป็นอักษรรูปลิ่มกึ่งชุดตัวอักษรที่เคยใช้เป้นอักษรหลักสำหรับภาษาเปอร์เซียโบราณ ข้อความที่เขียนด้วยอักษรนี้พบในประเทศอิหร่าน (เปอร์เซเปอลิส, ซูซา, แฮเมดอน, เกาะฆอร์ก), อาร์มีเนีย, โรมาเนีย (เกรลา), ตุรกี (ป้อมปราการวาน) และริมคลองสุเอซ จารึกส่วนใหญ่มาจากสมัยดาไรอัสมหาราช เช่น จารึกดีนา กับจักรพรรดิเซิร์กซีสที่ 1 พระราชโอรส กษัตริย์ยุคหลังจนถึงจักรพรรดิอาร์ตาเซิร์กซีสที่ 3 ใช้ภาษาในรูปแบบใหม่กว่าที่จัดเป็น "ภาษาเปอร์เซียก่อนสมัยกลาง" (pre-Middle Persian)

## อ้างอิง

*
*
*

## ข้อมูล

* 
* 
* 
* 

## แหล่งข้อมูลอื่น

### ฟอนต์
* Download "Kakoulookiam", Old Persian Cuneiform Font (Unicode)
* Download "Khosrau", Old Persian Cuneiform Font (Unicode)
* Download "Behistun", Old Persian Cuneiform Font (Unicode)
*Download Old Persian & Avestan Fonts
* Old Persian Cuneiform Unicode Test Page (install one of the above fonts and see this page)
* Unicode Problems (learn how to configure your browser)

### ข้อความ

*Achaemenid Royal Inscriptions (Livius.org)
* 

### รายละเอียด
*บทความเกี่ยวกับอักษรรูปลิ่มเปอร์เซียโบราณ
*Ancient scripts article on Old Persian cuneiform
*Old Persian cuneiform in contrast with Elamite and Late Babylonian cuneiform

ปเอร์เซียโบราณ
ภาษามากาแซ

**ภาษามากาแซ** หรือภาษามากัสไซ ภาษามาอาแซ และภาษามากาไซ เป็นภาษากลุ่มปาปัว มีผู้พูด 70,000 คน ตั้งแต่ตำบลบังจัวและวิควิวควิว ไปจนถึงทางตะวันตกของฟาตาลูกูในติมอร์-เลสเต ไม่ถือว่าใกล้เคียงกับภาษาฟาตาลูกู แม้จะอยู่ในกลุ่มเดียวกัน
มากาแซ
สายรุ้ง ดัทซ์บอยยิม

**สายรุ้ง ดัทซ์บอยยิม** เป็นชาวจังหวัดหนองคาย เกิดเมื่อ 30 เมษายน พ.ศ. 2518  สถิติการชก  52 ครั้ง ชนะ 42 (น็อค 26) แพ้ 10   
## ชื่อนักมวยอื่นๆ
* สายรุ้ง อ.สุวรรณศิลป์ 
## เกียรติประวัติ
* แชมป์โลกรุ่นไลท์ฟลายเวท WBF (2537 - 2538)
** ชิงแชมป์โลกรุ่นไลท์ฟลายเวท WBF 9 กรกฎาคม พ.ศ. 2537 ชนะน็อค ยก 5 อซาดิน อันฮาร์ () ที่ เวทีมวยชั่วคราว ฟาร์มจระเข้สมุทรปราการ
** ป้องกันแชมป์ครั้งที่ 1, 30 ตุลาคม 2537 ชนะน็อค ยก 3 แอนเดรส ทาวาเรส () ที่ ไดนามิกสแควร์ เมืองทองธานี จ.นนทบุรี
** ป้องกันแชมป์ครั้งที่ 2, 21 มกราคม 2538 ชนะน็อค ยก 4 จอห์นนี่ ฮวน คาเมโร () ที่ อ.ปากช่อง จ.นครราชสีมา
** ป้องกันแชมป์ครั้งที่ 3, 29 เมษายน 2538 ชนะน็อค ยก 9 นิค เซียนทอย () ที่ จ.เพชรบุรี
** เสียแชมป์ 15 กรกฎาคม 2538 แพ้น็อค ยก 8 เฮซุส ชอง () ที่ จ.พระนครศรีอยุธยา
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นแบนตัมเวท IBF  เมื่อ 7 ธ.ค. 2539 แพ้น็อค ยก 3 เอเดรียน คัสเปรี่ (อินโดนีเซีย) ที่ สุราบายา
** ชิงแชมป์เงารุ่นซูเปอร์ฟลายเวท WBO เมื่อ 13 เม.ย. 2550 แพ้น็อค ยก 1 มาห์รามาน อาร์ซีคูลอฟ () ที่ ไครเลีย โซเวียตอฟ กรุงมอสโก

## อ้างอิง
* สถิติการชก
หมวดหมู่ :นักมวยสากลชาวไทยรุ่นไลท์ฟลายเวท 
หมวดหมู่ :นักมวยสากลชาวไทยรุ่นแบนตัมเวท 
หมวดหมู่:นักกีฬาจากจังหวัดหนองคาย
หมวดหมู่:แชมป์โลก WBF
ฟ้าสั่ง ป.พงษ์สว่าง

**ฟ้าสั่ง ป.พงษ์สว่าง** หรือ นายวิทยา สมเพชร เกิดเมื่อ 4 มิถุนายน พ.ศ. 2520 ที่ จ.ร้อยเอ็ด สถิติการชก 22 ครั้ง ชนะ 18 (น็อค 8) แพ้ 4

## ประวัติ
ฟ้าสั่ง ป. พงษ์สว่าง เริ่มชกมวยสากลครั้งแรกเมื่อ 19 กันยายน พ.ศ. 2536 ชนะน็อค บอยเชส พิริเชส ยก 2 จากนั้น ขึ้นชกชนะรวดอีก 5 ครั้ง รวมทั้งชนะคะแนน เจอรี่ ปาฮายาไฮ จากนั้นขึ้นชิงแชมป์โลกรุ่นมินิมัมเวท WBF เมื่อ 8 กรกฎาคม พ.ศ. 2538 ซึ่งฟ้าสั่งเป็นฝ่ายชนะคะแนน รอนนี่ มากราโม ได้แชมป์มาครอง แต่พอป้องกันแชมป์ครั้งแรกโดยเดินทางไปให่มากราโมแก้มือที่ฟิลิปปินส์ ปรากฏว่าฟ้าสั่งเป็นฝ่ายแพ้น็อค ในยก 10 เสียแชมป์ไป ฟ้าสั่งขึ้นชิงแชมป์เป็นการแก้มือกับมากราโมอีกครั้งใน เมื่อ 29 กันยายน พ.ศ. 2539 ซึ่งคราวนี้ ฟ้าสั่งเป็นฝ่ายชนะคะแนน ได้แชมป์มาครองเป็นสมัยที่สอง หลังจากนั้น ฟ้าสั่งป้องกันตำแหน่งได้ 1 ครั้งใน พ.ศ. 2540 หลังจากนั้น ความนิยมในสถาบันสหพันธ์มวยโลกในไทยลดลง ฟ้าสั่งไม่ได้ชกป้องกันตำแหน่งอีกเลย ได้แต่ชกนอกรอบ ชนะนักมวยฟิลิปปินส์ 3 ครั้ง ก็เดินทางไปชกป้องกันตำแหน่งที่แอฟริกาใต้เมื่อ 25 กันยายน พ.ศ. 2542 ปรากฏว่าฟ้าสั่งเป็นฝ่ายแพ้คะแนน เสียแชมป์ไป

ใน พ.ศ. 2543 ฟ้าสั่งขึ้นชกนอกรอบ ชนะรวดอีก 5 ครั้ง และได้ไปชิงแชมป์เงารุ่นไลท์ฟลายเวท WBC ที่ ฟิลิปปินส์เมื่อ 28 เมษายน พ.ศ. 2544 ปรากฏว่าฟ้าสั่งเป็นฝ่ายแพ้น็อค ฮวนนิโต รูบิลลาร์ ไม่ได้แชมป์ ฟ้าสั่งกลับมาชกในไทยอีกเพียงครั้งเดียวเมื่อ 29 พฤษภาคม พ.ศ. 2544 แพ้คะแนน ป้อมเพชร ส.สมพงษ์ จากนั้นก็แขวนนวมไป

## เกียรติประวัติ
* แชมป์โลกรุ่นมินิมั่มเวท WBF (2538)
** ชิง 8 กรกฎาคม 2538 ชนะคะแนน รอนนี่ มากราโม () ที่ ตลาดสี่มุมเมือง รังสิต
** เสียแชมป์ 30 กันยายน 2538 แพ้น็อค รอนนี่ มากราโม ยก 10 (ฟิลิปปินส์) ที่  กรุงมะนิลา
* แชมป์โลกรุ่นมินิมั่มเวท WBF (2539 - 2541)
** ชิง 29 กันยายน 2539 ชนะคะแนน รอนนี่ มากราโม (ฟิลิปปินส์) ที่ จ.ร้อยเอ็ด
** ป้องกันแชมป์ครั้งที่ 1, 22 มิถุนายน 2540 ชนะน็อค ยก 4 โรเอล มาคา (ฟิลิปปินส์) ที่ จ.อ่างทอง
** เสียแชมป์ 25 กันยายน 2542 แพ้คะแนน เวโล มากาโล () ที่ เนลสปูร์ มาปูมาลังการ์
* เคยชิงแชมป์ต่อไปนี้แต่ไม่สำเร็จ
** ชิงแชมป์เงารุ่นไลท์ฟลายเวท WBC เมื่อ 28 เม.ย. 2544 แพ้น็อค ยก 6 ฮวนนิโต รูบิลลาร์ (ฟิลิปปินส์) ที่ ดาเวา ฟิลิปปินส์

## อ้างอิง

* สถิติการชก boxrec.com 

## แหล่งข้อมูลอื่น

หมวดหมู่ :นักมวยสากลชาวไทยรุ่นมินิมัมเวท
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่:นักมวยจากจังหวัดร้อยเอ็ด
หมวดหมู่:แชมป์โลก WBF
ถนนคนเดิน

**ถนนคนเดิน** () เป็นการใช้พื้นที่ถนนสำหรับการจัดกิจกรรม อาจมีการปิดการจราจรชั่วคราว หรือถาวร เพื่อให้คนเดินเท้าสามารถใช้พื้นที่ถนนในการทำกิจกรรมต่าง ๆ ได้ เช่น เป็นที่จัดงานทางด้านวัฒนธรรม การแสดง ขายสินค้า ขายอาหาร งานพาเรด ตัวอย่างถนนที่มีการจัดเป็นถนนคนเดินในกรุงเทพฯ เช่น ถนนสีลม, ถนนข้าวสาร, ถนนพระอาทิตย์, ถนนพระจันทร์, ซอยประชานฤมิตร (ตรอกข้าวหลาม), ถนนเยาวราช, ถนนราชดำเนิน, ถนนบรรทัดทอง ฯลฯ นอกจากกรุงเทพแล้ว ต่างจังหวัดยังมีถนนคนเดินอีกเป็นจำนวนมาก เช่น 
* ถนนคนเดินพิษณุโลก จังหวัดพิษณุโลก
* ถนนธนารักษ์และลานกิจกรรมคนเมือง (ถนนคนคอน) จังหวัดนครศรีธรรมราช
* ถนนข้าวเหนียว จังหวัดอุดรธานี
* ถนนวัวลาย (วันเสาร์) และข่วงประตูท่าแพ (วันอาทิตย์) จังหวัดเชียงใหม่ 
* ถนนรอบเมืองใน ช่วงประตูช้างสีถึงประตูมหาวัน จังหวัดลำพูน
* ถนนคนเดินปาย จังหวัดแม่ฮ่องสอน 
* ถนนคนเดินพัทยา เมืองพัทยา 
* ประตูเมืองขอนแก่น จังหวัดขอนแก่น 
* ถนนวิศิษฐ์ศรี อำเภอเขมราฐ จังหวัดอุบลราชธานี 
* ตลาดโคยกี๊ จังหวัดราชบุรี 
* ตลาดโต้รุ่งหัวหิน จังหวัดประจวบคีรีขันธ์ 
* ถนนคนเดินเมืองเก่าปราณบุรี  จังหวัดประจวบคีรีขันธ์ 
* กาดเจียงฮายรำลึก จังหวัดเชียงราย
* กาดกองต้า จังหวัดลำปาง
* ถนนศรีตาปี บ้านดอน จังหวัดสุราษฎร์ธานี
* ถนนเซราะกราว จังหวัดบุรีรัมย์
* ถนนคนเดินอุดรธานี จังหวัดอุดรธานี
* ถนนคนเดินหนองบัวลำภู จังหวัดหนองบัวลำภู
*ถนนคนเดินนครพนมจังหวัดนครพนม

## แนวคิด
แนวความคิดถนนคนเดินในประเทศไทยเริ่มต้นในสมัยที่พิจิตต รัตตกุล เป็นผู้ว่าราชการกรุงเทพมหานครราว พ.ศ. 2540 และเป็นที่นิยมอย่างสูงสุดในช่วง พ.ศ. 2544–2545 เกิดโครงการถนนสายวัฒนธรรมสายต่าง ๆ ทั่วประเทศ

## รูปภาพ

ไฟล์:Wien - Graben (2).JPG|ถนนคนเดินในกรุงเวียนนา
ไฟล์:Sunset in Plaza San Miguel, Lima, Peru - 2.jpg|ถนนคนเดินในกรุงลิมา ประเทศเปรู
ไฟล์:Times Square, Manhattan, New York (7237734924).jpg|ไทม์สแควร์ในเมืองแมนฮัตตัน รัฐนิวยอร์ก


## แหล่งข้อมูลอื่น
* บทความ '''"การจัดกิจกรรมสาธารณะบนถนนสาธารณะ : บทวิพากษ์ถนนคนเดินและนโยบายการใช้พื้นที่ถนน กรณีศึกษากรุงเทพมหานคร"'''.วารสารวิชาการคณะสถาปัตยกรรมศาสตร์ จุฬาลงกรณ์มหาวิทยาลัย ฉบับที่ 6 สาระศาสตร์ 06.45 เล่ม 2

หมวดหมู่:ถนน
ยอดแสนเก่ง ซีพียิมส์

**ยอดแสนเก่ง ซีพียิมส์** หรือ  มีชื่อจริงว่า **อนันต์ แซ่อ้วย** เกิดเมื่อวันที่ 30 มกราคม พ.ศ. 2528  ที่ จังหวัดชัยภูมิ สถิติการชก 18 ครั้ง ชนะ 12 (น็อค 8) แพ้ 6 (แพ้น็อค 6) 

ปัจจุบัน ยอดแสนเก่งแขวนนวมแล้ว และป่วยเป็นโรคหลอดเลือดสมองตีบเมื่อ พ.ศ. 2555 อยู่ที่บ้านพักในอำเภอเทพสถิต จังหวัดชัยภูมิ มีมารดาคือนางสมบัติ ชำนาญ เป็นผู้ดูแล
## เกียรติประวัติ
* แชมป์เยาวชน WBC รุ่นไลท์ฟลายเวท (2548 -2549)
** ชิง, 25 ก.พ. 2548 ชนะคะแนน โรเบริ์ต รูบิลล่า (ฟิลิปปินส์) ที่ พัทยา 
** ป้องกันแชมป์ครั้งที่ 1, 29 เมษายน 2548 ชนะคะแนน ริชาร์ด การ์เซีย (ฟิลิปปินส์) ที่ ตลาดเพชรไพบูลย์ จังหวัดเพชรบุรี
** เสียแชมป์ 26 พฤษภาคม 2549 แพ้น็อค นกน้อย สิทธิประเสริฐ ยก 5 ที่ ตลาดปฐวิกรณ์ กรุงเทพมหานคร
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO Asia Pacific Youth รุ่นซูเปอร์แบนตั่มเวท เมื่อ 8 เมษายน 2554 แพ้น็อคยกที่ 4 แดเนียล ไออันนาซโซ่ (ออสเตรเลีย) ที่ เมืองวิคตอเรีย ประเทศออสเตรเลีย

## ชื่อนักมวยอื่น
* ยอดแสนเก่ง เกียรติมั่งมี
* ยอดแสนเก่ง พ.ชุมโชค

## อ้างอิง
* สถิติการชก 

หมวดหมู่:นักมวยสากลชาวไทยจากค่ายมวยเพชรยินดีบ็อกซิ่งโปรโมชั่น
หมวดหมู่:นักมวยสากลชาวไทยรุ่นไลท์ฟลายเวท 
หมวดหมู่:แชมป์โลกเยาวชน
หมวดหมู่:บุคคลจากอำเภอเทพสถิต
สาริกาเล็ก อ.เอกรินทร์

**สาริกาเล็ก อ.เอกรินทร์** หรือ นายจรัญ แซ่หว่าง เกิดเมื่อ 26 สิงหาคม พ.ศ. 2526 ที่ จ.นครศรีธรรมราช สถิติการชก 26 ครั้ง ชนะ 23 (น็อค 8) แพ้ 3   
## เกียรติประวัติ
* แชมป์ ABC รุ่นมินิมัมเวท (2544 - 2545)
** ชิงแชมป์ ABC รุ่นมินิมัมเวท 15 สิงหาคม 2544 ชนะคะแนน สำราญศักดิ์ สิงห์มนัสศักดิ์ ที่ ทีวีสี 7
** ป้องกันแชมป์ครั้งที่ 1, 6 ธันวาคม 2544 ชนะคะแนน โรแลนโด ทูยูกอน (ฟิลิปปินส์) ที่ พัทยา
** ป้องกันแชมป์ครั้งที่ 2, 1 มีนาคม 2545 ชนะน็อค โจโจ้ โรดรีโก้ (ฟิลิปปินส์) ยก 3 ที่ ป.กุ้งเผา
** สิงหาคม 2545 สละแชมป์
** มกราคม 2546 ถึง กุมภาพันธ์ 2547 ได้รับการแต่งตั้งให้เป็นแชมป์ ABC รุ่นไลท์ฟลายเวท แล้วถูกปลดไปในที่สุด
* แชมป์เยาวชน WBC รุ่นไลท์ฟลายเวท (2545 - 2547)
** 6 กันยายน 2545 ชนะคะแนน เรย์ โอราริส (ฟิลิปปินส์) ที่ฟิวเจอร์พาร์ครังสิต จ.ปทุมธานี
** ป้องกันแชมป์ครั้งที่ 1, 24 ตุลาคม 2545 ชนะคะแนน จูน อิบาลี (ฟิลิปปินส์) ที่ กทม.
** เสียแชมป์ 14 มีนาคม 2546 แพ้น็อค อาร์มัน เดอ ลาครูซ (ฟิลิปปินส์) ยก 3 ที่ จ.ร้อยเอ็ด
* แชมป์เยาวชนรุ่นไลท์ฟลายเวท WBC 
** ชิง 6 มิถุนายน 2546 ชนะคะแนน อาร์มัน เดอ ลาครูซ (ฟิลิปปินส์) ที่ จ.สงขลา
** ป้องกันแชมป์ครั้งที่ 1, 5 กันยายน 2546 ชนะน็อค เจย์ เฮอร์ล่า (ฟิลิปปินส์) ยก 5 ที่ ห้วยขวาง กทม.
** ป้องกันแชมป์ครั้งที่ 2, 20 ก.พ. 2547 ชนะคะแนน เฟอเตอริโก มาบูไฮ (ฟิลิปปินส์) ที่ ตลาดสุขุมวิท กทม.
** พ.ศ. 2548 สละแชมป์

## อ้างอิง
* สถิติการชก 

หมวดหมู่ :นักมวยสากลชาวไทยรุ่นมินิมัมเวท  
หมวดหมู่ :นักมวยสากลชาวไทยรุ่นไลท์ฟลายเวท 
หมวดหมู่:แชมป์ ABCO 
หมวดหมู่:แชมป์โลกเยาวชน
หมวดหมู่:นักมวยจากจังหวัดนครศรีธรรมราช
มงคล จ.เจริญ

**มงคล จ.เจริญ** มีชื่อจริงว่า **ประสิทธิ์ ศรีมนต์ใต้** เกิดเมื่อวันที่ 30 เมษายน พ.ศ. 2521 ที่จังหวัดขอนแก่น มีสถิติการชก 28 ครั้ง ชนะ 25 (น็อค 8) แพ้ 3
## ประวัติ
มงคล เคยเป็นนักมวยดาวรุ่ง มีความหวังในการเป็นแชมเปี้ยนโลกในราวปี พ.ศ. 2538 คู่กับวันดี จ.เจริญ โดยมงคลขึ้นชกมวยสากลอาชีพครั้งแรกเมื่อ 2 กรกฎาคม พ.ศ. 2537 ชนะน็อค ก้องเกียรติ ศิษย์รุ่งทรัพย์ ยก 2 จากนั้น ได้ครองแชมป์เวทีราชดำเนินรุ่นมินิมัมเวทหรือแชมป์ประเทศไทยใน พ.ศ. 2538 จากนั้น เมื่อจักรกริช แอลจียิม ประสบอุบัติเหตุในการฝึกซ้อมจนต้องสละแชมป์โลก มงคลจึงได้ชิงแชมป์โลกในรุ่นจูเนียร์ฟลายเวท ของสหพันธ์มวยโลก (WBF) ที่ว่าง และได้แชมป์มาครอง ในปี พ.ศ. 2539 จากนั้นได้ป้องกันตำแหน่งแชมป์ไว้ได้ 3 ครั้ง ซึ่งหนึ่งในนั้นเป็นศึกสายเลือด เป็นการชกป้องกันตำแหน่งกับนักมวยชาวไทยด้วยกันเองด้วย คือ พรชัย ศิษย์พระพรหม ซึ่งเป็นนักมวยรุ่นพี่ ผลปรากฏว่า มงคลเป็นฝ่ายเอาชนะคะแนนไปได้อย่างขาดลอย

ต่อมาในต้นปี พ.ศ. 2540 มงคลได้ลดรุ่นไปชิงแชมป์โลกในรุ่นสตอร์วเวท ของสภามวยโลก (WBC) ซึ่งเป็นสถาบันที่ได้รับการยอมรับมากกว่า ในฐานะรองแชมป์โลกอันดับ 10 WBC กับริการ์โด โลเปซ แชมป์โลกอันตรายชาวเม็กซิกัน มงคลในวันนั้นได้ชกอย่างรัดกุมและระมัดระวังตัวมาก จึงทำให้โลเปซไม่อาจทำอะไรได้อย่างถนัดถนี่ ผลการชกปรากฏว่า แม้มงคลเป็นฝ่ายแพ้คะแนนไป แต่โลเปซได้กล่าวชื่นชมมงคลว่า เป็นนักมวยไทยที่ฝีมือดีที่สุดเท่าที่ตนเคยชกมา และถือเป็นนักมวยไทยคนแรกและคนเดียวเท่านั้นที่โลเปซไม่อาจจะน็อกได้

หลังจากนั้น มงคลยังได้ครองแชมป์ PABA รุ่นมินิมัมเวทเมื่อ พ.ศ. 2543 แต่สุดท้ายต้องแขวนนวมไป จากการป่วยเป็นโรคนิ่วในระบบทางเดินปัสสาวะ

## ชื่อนักมวยอื่น ๆ
* มงคล บ้านพิมลราช
* มงคล แอลจียิม

## เกียรติประวัติ
* แชมป์โลกรุ่นจูเนียร์ฟลายเวท WBF (2539 - 2540)
** ชิง  4 พฤษภาคม 2539 ชนะคะแนน รูดี้ อีดาโน่ () ที่ จ.น่าน
** ป้องกันแชมป์ครั้งที่ 1, 24 สิงหาคม 2539 ชนะคะแนน พรชัย ศิษย์พระพรหม ที่ ห้างแฟชั่นไอส์แลนด์ รามอินทรา
** ป้องกันแชมป์ครั้งที่ 2, 16 พฤศจิกายน 2539 ชนะน็อค ยก 10 โดบรัค อาร์เธอร์ () ที่ จ.ปทุมธานี
** ป้องกันแชมป์ครั้งที่ 3, 24 มกราคม 2540 ชนะคะแนน พอลลีโน วิลลาโลโบส () ที่ จ.หนองคาย
** พ.ศ. 2540 สละแชมป์
* แชมป์ PABA รุ่นมินิมัมเวท (2543)
** ชิง 26 พฤษภาคม 2543 ชนะน็อค ยก 8 เออร์เนสโต้ รูบิลล่าร์ (ฟิลิปปินส์) ที่ พระรามสามพลาซ่า
** ธันวาคม 2543 ถูกปลด
* เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นสตรอเวท WBC เมื่อ 30 มี.ค. 2540 แพ้คะแนน ริการ์โด โลเปซ (เม็กซิโก) ที่ ลอสแอนเจลิส, รัฐแคลิฟอร์เนีย
** ชิงแชมป์ PABA รุ่นมินิมัมเวท 22 สิงหาคม 2542 แพ้คะแนน เออร์เด็น ชุลลัน () ที่ เฉินหยาง

## อ้างอิง
* สถิติการชก boxrec.com 

หมวดหมู่ :นักมวยสากลชาวไทยรุ่นมินิมัมเวท  
หมวดหมู่ :นักมวยสากลชาวไทยรุ่นไลท์ฟลายเวท
หมวดหมู่:บุคคลจากจังหวัดขอนแก่น‎‎
หมวดหมู่ :แชมป์มวยสากลประเทศไทย
หมวดหมู่:แชมป์โลก WBF
หมวดหมู่:แชมป์ PABA
ไพ่ห้อง

**ไพ่ห้อง** หรือ ห้อง เป็นเกมที่ต้องใช้ความคิดและความจำอย่างมากพอสมควร และใช้เวลาเล่นนาน ทำให้บางครั้งก็ทำให้หมดสนุกได้ ไม่ควรเล่นในกลุ่มคนที่อายุต่างกันมาก ๆ หรือเล่นกับเด็ก ๆ เพราะจะทำให้เด็กแพ้ และไม่อยากเล่นอีกต่อไป

## รายละเอียด
* อุปกรณ์ ไพ่ หนึ่งสำรับ
* ผู้เล่น 3-6 คน 
* เวลาที่ใช้ 20-30 นาที ต่อเกม
* ความยาก ****
* ความสนุก ****
* ทักษะที่ใช้ ความจำ,ความสามารถในการหลอกลวง

## ขั้นตอนการเล่นไพ่ห้อง

# เริ่มเกมโดยแจกไพ่ ให้ผู้เล่นแต่ละคน ทีละใบ วนไปเรื่อยๆจนหมดกอง สามารถดูไพ่ได้ ระวังอย่าให้ใครเห็นไพ่เรา
# ผู้เล่นที่ได้ไพ่คนแรกเริ่มค้นห้องก่อน การค้นห้องทำโดยชี้ไปที่ผู้เล่นคนใดก็ได้แล้วพูดชื่อของไพ่หนึ่งใบ ใบใดก็ได้ เช่น ห้าข้าวหลามตัด
## ผู้เล่นที่ถูกค้นห้องถ้ามีไพ่ใบนั้นต้องมอบไพ่ใบนั้นให้กับผู้ค้น และผู้ค้นจะได้สิทธิในการค้นห้องใครก็ได้อีกครั้ง
## จนกว่าจะมีผู้เล่นซึ่งถูกค้นที่ไม่มีไพ่ใบที่ผู้ค้นเรียก ผู้ถูกค้น จะได้สิทธิในการค้นห้องแทน
# เมื่อใดก็ตามที่ผู้เล่นรวบรวมไพ่ตัวเลขเดียวกัน ครบทั้งสี่ดอก สามารถวางทั้งสี่ใบไว้ข้างหน้าได้เรียกว่า ครบห้อง ไพ่ที่ครบห้องแล้วจะไม่สามารถเรียกได้อีก(จะไม่วางก็ได้)
# เล่นไปเรื่อยๆจนกว่าไพ่จะครบห้องทั้งสิบสามชุด
# ผู้เล่นจะได้แต้มเท่ากับจำนวน ห้องที่ครบ ของตน ผู้ที่ได้แต้มมากสุดเป็นผู้ชนะ

## อ้างอิง

หมวดหมู่:เกมไพ่
วากยสัมพันธ์

ในทางภาษาศาสตร์ **วากยสัมพันธ์** () หมายถึง การศึกษาหมวดคำ การประกอบคำขึ้นเป็นโครงสร้างที่ใหญ่ขึ้น ตามหลักไวยากรณ์ของภาษา ในภาษาไทย "วากยสัมพันธ์" เป็นส่วนหนึ่งของหลักไวยกรณ์ไทยที่กำหนดขึ้นเป็นหนึ่งในแบบแผนหรือไวยกรณ์ของภาษาไทย ซึ่งประกอบด้วย 4 แบบแผนหลัก ได้แก่
#อักขรวิธี ศึกษาว่าด้วยอักษร
#วจีวิภาค ศึกษาว่าด้วยคำ
#วากยสัมพันธ์ ศึกษาว่าด้วยความสัมพันธ์ของคำในประโยค
#ฉันทลักษณ์ คือ กฎเกณฑ์ของการเขียนภาษาในรูปแบบต่างๆ

**วากยสัมพันธ์** ยังเป็นชื่อตำราไวยากรณ์ไทยว่าด้วยประโยค และความเกี่ยวข้องของส่วนต่างๆ ในประโยค  การศึกษากฎหรือความสัมพันธ์ของภาษาอย่างเป็นแบบแผน ที่ควบคุมการเรียงคำเป็นวลี และวลีเป็นประโยค

## การเรียงลำดับคำในประโยค
ในภาษาต่างๆมีการเรียงลำดับคำในประโยคดังนี้ (แสดงประธานด้วยคำว่าฉัน แสดงกรรมด้วยคำว่าข้าวและแสดงกริยาด้วยคำว่ากิน)
* ประธาน-กริยา-กรรม เรียงคำเป็น ฉัน-กิน-ข้าว เช่น ภาษาไทย ภาษาลาว ภาษาอังกฤษ ภาษาจีน  ภาษามลายู ภาษาอินโดนีเซีย
* ประธาน-กรรม-กริยา เรียงคำเป็น ฉัน-ข้าว-กิน เช่น ภาษาญี่ปุ่น ภาษาฮินดี ภาษาพม่า ภาษาตุรกี ภาษาบาลี
* กริยา-ประธาน-กรรม เรียงคำเป็น กิน-ฉัน-ข้าว เช่น ภาษาเวลส์
* กริยา-กรรม-ประธาน เรียงคำเป็น กิน-ข้าว-ฉัน เช่น ภาษาปาซะห์ ภาษามาลากาซี
* กรรม-กริยา-ประธาน เรียงคำเป็น ข้าว-กิน-ฉัน เช่น ภาษาอปาลัย
* กรรม-ประธาน-กริยา เรียงคำเป็น ข้าว-ฉัน-กิน เช่น ภาษาฟาซุ
ภาษาส่วนใหญ่ในโลกเรียงประโยคแบบประธาน-กริยา-กรรม และ ประธาน-กรรม-กริยา ส่วนแบบกรรม-ประธาน-กริยา พบน้อยมาก

## อ้างอิง

หมวดหมู่:ไวยากรณ์
หมวดหมู่:ภาษาศาสตร์
หมวดหมู่:วากยสัมพันธ์
หมวดหมู่:สัญศาสตร์
หมวดหมู่:คำศัพท์ภาษาศาสตร์
สโมสรฟุตบอลปาอี

**สโมสรฟุตบอลปาอี**หรือ **สโมสรฟุตบอลออกัสเฟิสต์**  ( ) เป็นสโมสรฟุตบอล ของกองทัพประเทศจีน ในช่วงปี 2494-2546 โดยปัจจุบันทีมนี้ได้ยุบไปแล้ว

ชื่อของปาอี (八一) หมายความว่า ปา (八) คือ*แปด*    และ อี (一) คือ*หนึ่ง*   ชื่อนี้มาจากการจัดตั้งคนของกองทัพปลดปล่อยใน 1 สิงหาคม 2570

สโมสรฟุตบอลปาอีแต่เดิมมาจากเมืองปักกิ่ง แต่ภายหลังประสบปัญหาเรื่องผู้สนับสนุน จึงได้ย้ายเมืองไปตามเมืองต่างๆ รวมถึงเปลี่ยนชื่อสโมสรตามผู้สนับสนุนใหม่เรื่อยๆ จนกระทั่งในปี 2546 สโมสรได้ถูกยุบโดยทางกองทัพจีน

## ผลงาน
### ผลงานในประเทศ
*ลีกสูงสุด
ชนะเลิศ (5):ไชน่าเจีย-เอลีก(Jia-A League) 2496, 2517, 2520, 2524 และ 2529 

### ผลงานเคยเล่นในประเทศไทย
ในอดีต ปาอี เคยมาเล่นในประเทศไทย ในชื่อ "ออกัสเฟิร์ส" และชนะเลิศการแข่งขันควีนส์คัพ แชมป์ร่วมกับการท่าเรือในปี 2522 และ ได้รองชนะเลิศในปี 2523

หมวดหมู่:สโมสรฟุตบอลที่ยุบทีมในประเทศจีน
หมวดหมู่:สโมสรฟุตบอลทางทหาร
หมวดหมู่:สโมสรกีฬาที่ก่อตั้งในปี พ.ศ. 2494
โลหิตวิทยา

**โลหิตวิทยา** เป็นสาขาทางวิทยาศาสตร์สุขภาพ ที่เกี่ยวข้องกับการศึกษาถึงสาเหตุ, การวินิจฉัย , การรักษา , การติดตามผล และการป้องกันโรคทางเลือด ซึ่งเป็นโรคที่เกิดจากผลิตภัณฑ์และองค์ประกอบของเลือดที่ผิดปกติ เช่น จำนวนเม็ดเลือด โปรตีนในเลือด หรือ กระบวนการแข็งตัวของเลือดที่ผิดปกติไป เป็นต้น

## นักโลหิตวิทยา

## โรคทางโลหิตวิทยา
* โรคธาลัสซีเมีย
* โรคโลหิตจาง
* โรคมะเร็งเม็ดเลือดขาว
* โรคเลือดแข็งตัวช้า (Hemophilia)

## การตรวจทางห้องปฏิบัติการทางโลหิตวิทยา
การตรวจทางห้องปฏิบัติการทางการแพทย์นั้น จะมีนักเทคนิคการแพทย์และบุคลากรทางห้องปฏิบัติการ ทำหน้าที่ตรวจทางโลหิตวิทยาซึ่งมีหลายการทดสอบ ได้แก่
* complete blood count (CBC)
* Erythrocyte sedimentation rate (ESR) 
* Blood film 
* Bone marrow biopsy 
* Coombs test 
* การตรวจระดับ Ferritin ในน้ำเหลือง 
* การตรวจระดับ วิตามินบี 12 and Folate
* Prothrombin time 
* Partial thromboplastin time 
* Protein electrophoresis 
* Hemoglobin electrophoresis 
* D-dimer 

หมวดหมู่:เลือด
 
หมวดหมู่:การแพทย์เฉพาะทาง
หมวดหมู่:เทคนิคการแพทย์
ราชวงศ์อาหม

**ราชวงศ์อาหม** (ค.ศ. 1228-1826) ปกครองอาณาจักรอาหม ซึ่งปัจจุบันอยู่ในรัฐอัสสัมมาเป็นเวลาเกือบ 600 ปี ราชวงศ์อาหมก่อตั้งขึ้นโดยเจ้าหลวงเสือก่าฟ้า โดยทรงอพยพออกจากเมืองมาวหลวง จนกระทั่งสิ้นสุดลงหลังจากการรุกรานอัสลัมของพม่าและการผนวกเข้าเป็นส่วนหนึ่งของอังกฤษโดยบริษัทอินเดียตะวันออกของอังกฤษ หลังจากสนธิสัญญายันดาโบ ในปี ค.ศ. 1826

## รายพระนามกษัตริย์ในราชวงศ์อาหม

## เชิงอรรถ


## อ้างอิง

* 
* 
*อาจารย์เรณู วิชาศิลป์ (แปล-เรียบเรียง). **พงศาวดารไทอาหม (Ahom Buranji) เล่ม** 2, อมรินทร์พริ้นติ้ง:กรุงเทพฯ, 2539. หน้า 11-12
*งานค้นคว้าเรื่องชนชาติไทย ของ พลตรี หลวงวิจิตรวาทการ
*ประวัติศาสตร์ชนชาติไท ของ กัญญา ลีลาลัย

อ
หมวดหมู่:สิ้นสุดในคริสต์ทศวรรษ 1820
หมวดหมู่:ชาวอาหม
เจ้าพระฝาง

[thumbnail|200px|ชุมนุมเจ้าพระฝางเป็นชุมนุมไทยสุดท้ายหลัง[กรุงศรีอยุธยาเสียแก่พม่า ที่พระเจ้าตากสินมหาราชทรงทำลายได้ ทำให้แผ่นดินกลับรวมเป็นหนึ่งอีกครั้ง]]
**พระพากุลเถระ (เรือน)** หรือ **"เจ้าพระฝาง"** เป็นชาวเหนือ (เวียงป่าเป้า) บวชพระแล้ว ลงมาร่ำเรียนพระไตรปิฎกที่อยุธยา สมัยพระเจ้าอยู่หัวบรมโกศ เชี่ยวชาญได้ชั้นมหา เรียกตามชื่อเดิมว่า “มหาเรือน”

ต่อมาพระเจ้าอยู่หัวบรมโกศโปรดเกล้าฯ ให้พระมหาเรือนเป็นพระราชาคณะ ที่ พระพากุลเถระ คณะฝ่ายอรัญวาสี อยู่วัดศรีโยธยาได้ไม่นาน ก็โปรดเกล้าฯ ให้เป็นพระสังฆราชาเจ้าคณะ และกลับขึ้นไปจำวัดอยู่ที่วัดพระฝาง ณ เมืองสวางคบุรี (เมืองฝาง) มีผู้คนเคารพนับถือมาก ท่านเป็นผู้สร้างพระพุทธรูปทรงเครื่องสำคัญไว้ในโบสถ์วัดพระฝางสวางคบุรี

หลังจากกรุงศรีอยุธยาเสียแก่พม่าในปี พ.ศ. 2310 ท่านจึงได้ตั้งตนเป็นเจ้าทั้งที่อยู่ในสมณเพศ แต่ผู้คนก็พานับถือเรียกกันว่า เจ้าพระฝาง หรือ พระเจ้าฝาง เนื่องจากชาวบ้านนับถือว่าเป็นผู้วิเศษ

หลังชุมนุมเจ้าพระฝางแตก เจ้าพระฝางได้หนีไปขึ้นต่อโป่มะยุง่วนเจ้าเมืองเชียงใหม่ซึ่งในขณะนั้นยังเป็นเมืองขึ้นของพม่า ทำให้โปมะยุง่วนได้กำลังจากเจ้าพระฝางเพิ่ม และท่านได้ยุยงให้พม่ายกทัพมาหยั่งเชิงที่เมืองสวรรคโลกในปี พ.ศ. 2313 ซึ่งเป็นการสงครามกับเมืองเชียงใหม่ครั้งแรกในสมัยธนบุรี และเป็นสาเหตุหนึ่งที่ทำให้สมเด็จพระเจ้ากรุงธนบุรีคิดยกทัพไปยึดเมืองเชียงใหม่คืนจากพม่า แต่หลังจากตีเชียงใหม่ได้แล้วก็ไม่พบเจ้าพระฝางอีกเลยซึ่งเชื่อว่าคงหลบหนีไปได้จนหายสาปสูญ โดยไม่ทราบว่า ท่านมรณภาพที่ใด เมื่อใด

## ในวัฒนธรรมสมัยนิยม
มีนักแสดงผู้รับบท เจ้าพระฝาง ได้แก่

* กรุง ศรีวิไล จากละครเรื่อง ตากสินมหาราช (2550)

หมวดหมู่:บุคคลที่ยังไม่ทราบปีที่เกิด
หมวดหมู่:บุคคลที่ยังไม่ทราบปีที่เสียชีวิต
หมวดหมู่:พระสงฆ์
อสูรสาวเคลย์มอร์

**อสูรสาวเคลย์มอร์** () เป็นการ์ตูนญี่ปุ่น ผลงานของ โนริฮิโระ ยางิ ชื่อ เคลย์มอร์ มาจากชื่อ เคลย์มอร์ซึ่งเป็นดาบใบกว้างชนิดหนึ่ง

## เนื้อเรื่อง
เรื่องราวเกี่ยวกับองค์กรลับ "ไร้ชื่อ" ได้สร้างเหล่านักดาบสตรีครึ่งคนครึ่งปีศาจขึ้น พวกเธอมีดวงตาสีเงินซึ่งทำให้พวกเธอถูกเรียกว่า แม่มดตาสีเงินพกดาบยักษ์สะพายไว้ข้างหลังเป็นอาวุธ ซึ่งด้วยเอกลักษณ์นี้ทำให้พวกเธอถูกเรียกว่า "เคลย์มอร์"

## ตัวละคร

## รายชื่อตอน

หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎
ราชวิทยาลัย

**ราชวิทยาลัย** () อาจหมายถึง
* โรงเรียนราชวิทยาลัย
** โรงเรียน ภ.ป.ร. ราชวิทยาลัย ในพระบรมราชูปถัมภ์
* ราชวิทยาลัยจุฬาภรณ์
* ราชวิทยาลัยศัลยแพทย์ในไอร์แลนด์
* ราชวิทยาลัยศิลปกรรม
* ราชวิทยาลัยแห่งลอนดอน
* ราชวิทยาลัยอายุรแพทย์แห่งลอนดอน
* แพทยสภาในประเทศไทย มีราชวิทยาลัย 14 แห่งที่ก่อตั้งเพื่อวัตถุประสงค์เกี่ยวเนื่องกัน ได้แก่ 
** ราชวิทยาลัยศัลยแพทย์แห่งประเทศไทย 
** ราชวิทยาลัยอายุรแพทย์แห่งประเทศไทย 
** ราชวิทยาลัยจิตแพทย์แห่งประเทศไทย 
** ราชวิทยาลัยแพทย์เวชศาสตร์ฟื้นฟูแห่งประเทศไทย 
** ราชวิทยาลัยแพทย์ออร์โธปิดิกส์แห่งประเทศไทย 
** ราชวิทยาลัยจักษุแพทย์แห่งประเทศไทย 
** ราชวิทยาลัยรังสีแพทย์แห่งประเทศไทย 
** ราชวิทยาลัยโสต ศอ นาสิกแพทย์แห่งประเทศไทย 
** ราชวิทยาลัยสูตินรีแพทย์แห่งประเทศไทย 
** ราชวิทยาลัยกุมารแพทย์แห่งประเทศไทย 
** ราชวิทยาลัยวิสัญญีแพทย์แห่งประเทศไทย 
** ราชวิทยาลัยแพทย์เวชศาสตร์ครอบครัวแห่งประเทศไทย 
** ราชวิทยาลัยพยาธิแพทย์แห่งประเทศไทย และ 
** ราชวิทยาลัยประสาทศัลยแพทย์แห่งประเทศไทย
ฟรีโม ฟามีโร่

**ฟรีโม ฟามีโร่** นักมวยสากลชาวฟิลิปปินส์ เกิดเมื่อ 4 สิงหาคม พ.ศ. 2479 สถิติการชก 25 ครั้ง ชนะ 16 (น็อค 3) เสมอ 1 แพ้ 8
## ประวัติ
ฟามีโรขึ้นชกมวยสากลครั้งแรกเมื่อ 20 มีนาคม พ.ศ. 2501 ชนะคะแนน เบบี้ เฮอร์นานเดซ ที่ ฟิลิปปินส์ จากนั้นชกชนะรวดมาตลอด รวมทั้งชนะคะแนนสึโยะชิ นะกะมุระ ที่ ฟิลิปปินส์ ต่อมา ได้ไปชิงแชมป์ OPBF รุ่นฟลายเวทที่ยี่ปุ่นเมื่อ 24 มิถุนายน พ.ศ. 2505 แพ้คะแนน ซาดาโอะ ยาโออิตะ ฟามีโรได้ชิงแชมป์ OPBF รุ่นเดิมที่ว่างอีกครั้งในอีก 3 เดือนต่อมาที่ฟิลิปปินส์แต่เป็นฝ่ายแพ้คะแนน ชาติชาย เชี่ยวน้อยไปอีก ไม่ได้แชมป์ ฟามีโร่ยังคงชกมวยอย่างต่อเนื่อง โดยเสมอกับพันธุ์ทิพย์ แก้วสุริยะ ชนะคะแนน เบอร์นาเบ้ วิลลาแคมโป และแพ้คะแนน ริค มากราโม ต่อมา ฟามีโรได้ชิงแชมป์ฟิลิปปินส์รุ่นฟลายเวทกับริค มากราโมเมื่อ 8 พฤษภาคม พ.ศ. 2508 แต่เป็นฝ่ายแพ้คะแนนไป ฟามีโรขึ้นชกครั้งสุดท้ายเมื่อ 4 กันยายน พ.ศ. 2509 แพ้คะแนน อัล ดิแอซ จากนั้นก็แขวนนวมไป
## เกียรติประวัติ
* เคยชิงแชมป์ต่อไปนี้แต่ไม่สาเร็จ
** ชิงแชมป์ OPBF รุ่นฟลายเวท 24 มิ.ย. 2505 แพ้คะแนน ซาดาโอะ ยาโออิตะ ที่ ญี่ปุ่น
** ชิงแชมป์ OPBF รุ่นฟลายเวท 22 ก.ย. 2505 แพ้คะแนน ชาติชาย เชี่ยวน้อย ที่ ฟิลิปปินส์
## แหล่งข้อมูลอื่น

* สถิติการชก bocrec.com 

หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:บุคคลจากมะนิลา
สนามกีฬาจุฬาลงกรณ์มหาวิทยาลัย

**สนามกีฬาจุฬาลงกรณ์มหาวิทยาลัย** เดิมชื่อ **สนามกีฬาจารุเสถียร** หรือเป็นที่รู้จักกันในชื่อ "**สนามจุ๊บ**" เป็นสนามกีฬาของจุฬาลงกรณ์มหาวิทยาลัย ถือเป็นสนามฟุตบอลหญ้าเทียมแห่งแรกของประเทศไทย ตั้งอยู่ภายในพื้นที่จุฬาลงกรณ์มหาวิทยาลัยฝั่งตะวันตกของถนนพญาไท บริเวณใต้อัฒจันทร์รอบสนามจัดเป็นห้องกิจกรรมหลายรูปแบบ  และมีสนามเทนนิสอยู่อีกฝั่งหนึ่ง ตัวสนามจะอยู่ถัดจากโรงเรียนสาธิตจุฬาลงกรณ์มหาวิทยาลัย สนามกีฬาแห่งนี้เป็นสนามเหย้าของสโมสรฟุตบอลจามจุรี ยูไนเต็ด

thumb|left|การชกระหว่างจิมมี่ คารัทเธอร์ กับจำเริญ ทรงกิตรัตน์ ที่สนามแห่งนี้
สนามกีฬาจุฬาลงกรณ์มหาวิทยาลัย ในสมัยที่ยังใช้ชื่อว่า สนามกีฬาจารุเสถียร เคยใช้เป็นสถานที่จัดการแข่งขันชิงแชมป์โลกมวยสากลรุ่นแบนตั้มเวท ระหว่าง จิมมี่ คาร์รัทเธอร์ เจ้าของตำแหน่งชาวออสเตรเลีย กับ จำเริญ ทรงกิตรัตน์ ผู้ท้าชิงชาวไทย เมื่อวันที่ 2 พฤษภาคม พ.ศ. 2497 ท่ามกลางฝนที่ตกลงมาอย่างหนักก่อนหน้านี้ แต่ก็มีจำนวนผู้ชมถึงกว่า 70,000 คน ทำให้ต้องเปลี่ยนกติกาจาก 15 ยก เป็น 12 ยก และนักมวยทั้งคู่ต้องถอดรองเท้าชกด้วยเท้าเปล่า นับเป็นมวยสากลสมัยใหม่คู่แรกและคู่เดียวตราบจนปัจจุบันที่ต้องชกในรูปแบบนี้ (และนับเป็นการชกมวยสากลชิงแชมป์โลกเป็นครั้งแรกของนักมวยชาวไทยด้วย) ผลการชกปรากฏว่า คาร์รัทเธอร์เป็นฝ่ายชนะคะแนนไปได้ สามารถป้องกันตำแหน่งได้สำเร็จ

## อ้างอิง

## แหล่งข้อมูลอื่น
* ศูนย์กีฬาแห่งจุฬาลงกรณ์มหาวิทยาลัย

หมวดหมู่:จุฬาลงกรณ์มหาวิทยาลัย
จุฬาลงกรณ์มหาวิทยาลัย
หมวดหมู่:สนามฟุตบอลในประเทศไทย
หมวดหมู่:สนามกีฬาอเนกประสงค์ในประเทศไทย
หมวดหมู่:สโมสรฟุตบอลจามจุรี ยูไนเต็ด
ไทยเอฟเอคัพ

**ไทยเอฟเอคัพ** () เป็นการแข่งขันฟุตบอลถ้วยระดับสูงในประเทศไทย จัดขึ้นโดยสมาคมฟุตบอลแห่งประเทศไทย ในพระบรมราชูปถัมภ์ เริ่มแข่งขันเป็นครั้งแรกเมื่อปี พ.ศ. 2517 และพักการแข่งขันไปตั้งแต่ปี พ.ศ. 2543 ต่อมาในปี พ.ศ. 2552 สมาคมฯ กลับมาจัดแข่งขันอีกครั้ง ปัจจุบัน (ตั้งแต่ฤดูกาล 2558) เปลี่ยนผู้สนับสนุนหลัก จากมูลนิธิไทยคม มาเป็นบริษัท ไทยเบฟเวอเรจ จำกัด (มหาชน) ซึ่งเป็นเจ้าของเครื่องดื่มตราช้าง จึงมีชื่อเรียกว่า *ช้าง เอฟเอคัพ* รูปแบบการแข่งขันเป็นระบบแพ้คัดออก (Knock-out) โดยกำหนดสัดส่วนของสโมสรฟุตบอลที่เข้าแข่งขัน ตามระดับชั้นของลีกที่ลงแข่งขันในฤดูกาลนั้น ทั้งนี้สโมสรที่ชนะเลิศ จะได้สิทธิเข้าแข่งขัน รายการเอเอฟซีแชมเปียนส์ลีกอีลิท รอบเพลย์ออฟ

## ประวัติการแข่งขัน
[thumb|นัดชิงชนะเลิศของฟุตบอลเอฟเอ คัพ มักจะเตะที่[กรีฑาสถานแห่งชาติ (ไทย)|สนามศุภชลาศัย เป็นสนามหลักจนถึงปี พ.ศ. 2561|left]]
การแข่งขันฟุตบอลเอฟเอคัพของประเทศไทยเกิดขึ้นอย่างเป็นทางการครั้งแรกในปี พ.ศ. 2517 โดยเป็นดำริของ สุชาติ มุทุกันต์ อดีตนักฟุตบอลทีมชาติไทยและสภากรรมการของสมาคมฟุตบอลฯ (ในขณะนั้น) โดยนำตัวอย่างจากการแข่งขันฟุตบอลเอฟเอคัพของอังกฤษ โดยยุคก่อนที่จะมีฟุตบอลลีกของไทย ทางสมาคมฯ จะเปิดรับสมัครทีมฟุตบอลมาเข้าร่วมแข่งขันร่วมกับทีมฟุตบอลที่ลงทำการแข่งขันในฟุตบอลถ้วยพระราชทาน จนเมื่อมีการแข่งขันฟุตบอลไทยลีก (เริ่มแข่งขันในปี พ.ศ. 2539) และ ไทยลีกดิวิชั่น 1 (เริ่มแข่งขันในปี พ.ศ. 2540) ก็มีการจำกัดจำนวนทีม โดยนำทีมจากไทยลีก และ ดิวิชั่น 1 แข่งขันร่วมกับ 4 ทีมที่เข้ารอบรองชนะเลิศ ถ้วย ข. และ ถ้วย ค. และทีมชนะเลิศและรองชนะเลิศ ถ้วย ง. ลงทำการแข่งขัน จนเมื่อในปี พ.ศ. 2543 ก็ได้หยุดจัดการแข่งขันเนื่องจากขาดงบประมาณและกระแสความนิยมของฟุตบอลไทยในเวลานั้น

จนกระทั่งในปี พ.ศ. 2552 ทางสมาคมฟุตบอลแห่งประเทศไทยฯ ก็ได้รื้อฟื้นการแข่งขันฟุตบอลเอฟเอ คัพ ของไทยขึ้นมาอีกครั้ง โดยมีมูลนิธิไทยคมเป็นผู้สนับสนุน ก่อนที่จะมีการเปลี่ยนผู้สนับสนุนในปี พ.ศ. 2558 เป็นไทยเบฟเวอเรจ ในนามเครื่องดื่มตราช้าง นับตั้งแต่นั้นเป็นต้นมา

## การเข้าร่วมแข่งขันในรายการสำคัญ

### ฟุตบอลในระดับสโมสรเอเชีย
ในช่วงปี พ.ศ. 2537-2543 ทีมที่ชนะเลิศเอฟเอคัพ จะได้เข้าร่วมแข่งขันเอเชียนคัพวินเนอร์สคัพในฐานะตัวแทนประเทศไทย จนกระทั่งในปี พ.ศ. 2552 ที่มีการรื้อฟื้นการแข่งขันเอฟเอคัพขึ้นใหม่ ทีมที่ชนะเลิศจะได้เข้าร่วมการแข่งขันเอเอฟซีคัพ จนถึงปี พ.ศ. 2554 และตั้งแต่ปี พ.ศ. 2555 ทีมที่ชนะเลิศรายการนี้ได้สิทธิเข้าแข่งขันเอเอฟซีแชมเปียนส์ลีกอีลิทในฤดูกาลถัดไป โดยจะต้องเข้าแข่งขันในรอบเพลย์ออฟก่อน 

### ไทยแลนด์ แชมเปียนส์ คัพ
ทีมที่ชนะเลิศเอฟเอคัพจะผ่านเข้าไปเล่นในรายการไทยแลนด์แชมเปียนส์คัพในฤดูกาลถัดไป ซึ่งเป็นรายการฟุตบอลประเพณีก่อนเปิดฤดูกาล โดยจะทำการแข่งขันนัดเดียวกับทีมชนะเลิศการแข่งขันฟุตบอลไทยลีกในฤดูกาลที่ผ่านมา (หากในกรณีที่ทีมชนะเลิศไทยลีกและเอฟเอคัพเป็นทีมเดียวกัน ก็จะยกสิทธิ์การแข่งขันนี้ให้กับทีมรองชนะเลิศไทยลีกในฤดูกาลที่ผ่านมา)

## ผู้สนับสนุน

## ผลการแข่งขันนัดชิงชนะเลิศ

1ส่งแข่งในนาม *ทีมมูลนิธิพัฒนาเยาวชน*

### สถิติของการแข่งขัน
* ยิงประตูมากที่สุด:  **1–22** วันที่ 27 ตุลาคม 2564 - รอบ 64 ทีมสุดท้าย เอ็มบีเอฟ อัมพวา พบกับ การท่าเรือ

## ผลงานแบ่งตามสโมสร

## หมายเหตุ

## ดูเพิ่ม
* ไทยลีกคัพ
* ไทยแลนด์แชมเปียนส์คัพ

## อ้างอิง

## แหล่งข้อมูลอื่น
* ทำเนียบแชมป์ เอฟเอคัพ ในรอบ 43 ปี (สยามสปอร์ต) 
* ประวัติสโมสรทหารอากาศ 


หมวดหมู่:ฟุตบอลคัพแห่งชาติ
หมวดหมู่:การแข่งขันฟุตบอลถ้วยในประเทศไทย
เอฟเอคัพ (แก้ความกำกวม)

**เอฟเอคัพ** (FA Cup) สามารถหมายถึง
* เอฟเอคัพ การแข่งขันชิงถ้วยในอังกฤษ ซึ่งเป็นการแข่งขันชิงถ้วยฟุตบอลที่เก่าแก่ที่สุดในโลก
* เอฟเอคัพ (ไทย) การแข่งขันฟุตบอลชิงถ้วยในประเทศไทย ซึ่งในช่วงปี พ.ศ. 2545-2551ได้ถูกยกเลิกไป และได้กลับมาแข่งขันใหม่ในปี พ.ศ. 2552
* เกาหลีเอฟเอคัพ การแข่งขันฟุตบอลชิงถ้วยในประเทศเกาหลีใต้
ฟุตบอลถ้วยพระราชทาน

**ฟุตบอลถ้วยพระราชทาน** เป็นรายการแข่งขันฟุตบอลระดับสโมสร ที่เก่าแก่ที่สุดในประเทศไทย จัดขึ้นโดยสมาคมกีฬาฟุตบอลแห่งประเทศไทย ในพระบรมราชูปถัมภ์ เริ่มก่อตั้งเมื่อปี พ.ศ. 2459

## ประวัติ
พระบาทสมเด็จพระมงกุฎเกล้าเจ้าอยู่หัว ทรงโปรดเกล้าฯ ให้มีจัดการแข่งขันฟุตบอลระดับสโมสรครั้งแรกในประเทศ โดยมีชื่อการแข่งขันว่า **การแข่งขันฟุตบอลสำหรับพระราชทานถ้วยทองของหลวง** ขึ้นเมื่อปี 2458 โดยสโมสรที่เข้าร่วม ส่วนใหญ่เป็นสโมสรของทหาร ตำรวจ เสือป่า และข้าราชบริพาร

ต่อมา เมื่อมีการสถาปนา คณะฟุตบอลแห่งสยาม เมื่อวันที่ 25 เมษายน 2459 จึงทรงพระกรุณาโปรดเกล้าฯ พระราชทานถ้วยรางวัลแด่สโมสรชนะเลิศ ก็คือ *ถ้วยใหญ่* และ *ถ้วยน้อย* ให้แก่คณะฯ เพื่อจัดการแข่งขันฟุตบอลระดับสโมสร ชิงถ้วยพระราชทานประจำปี ณ สนามเสือป่า โดยสโมสรชนะเลิศจะได้นำไปครอบครองเป็นเวลา 1 ปี โดยเริ่มต้นจัดขึ้น ในช่วงเดือนกันยายนถึงต้นเดือนพฤศจิกายนปีเดียวกัน

ต่อมา ในปี 2505 ในรัชสมัย พระบาทสมเด็จพระปรมินทรมหาภูมิพลอดุลยเดช สมาคมฟุตบอลแห่งประเทศไทยฯ ได้ขอพระราชทานถ้วยพระราชทานเพิ่มเติม คือ ฟุตบอลชิงถ้วยพระราชทานประเภท ค. และ ฟุตบอลชิงถ้วยพระราชทานประเภท ง. ทำให้ต้องมีการเปลี่ยนชื่อ ฟุตบอลถ้วยใหญ่ และ ฟุตบอลถ้วยน้อย เป็น *[[ฟุตบอลชิงถ้วยพระราชทานประเภท ก.]]* และ *[[ฟุตบอลชิงถ้วยพระราชทานประเภท ข.]]* โดยยึดหลักตามรูปแบบของสมาคมฟุตบอล (ประเทศอังกฤษ) ในขณะนั้น 

ต่อมาในปี 2539 เมื่อ สมาคมฟุตบอลแห่งประเทศไทยฯ มีการปรับปรุงการแข่งขันฟุตบอลระดับสโมสร ให้มีความเป็นมืออาชีพ จึงได้มีการแข่งขัน ไทยแลนด์ลีก ขึ้น โดยได้ยก การแข่งขันฟุตบอลชิงถ้วยพระราชทานประเภท ก. เป็นการแข่งขันในรูปแบบซูเปอร์คัพ โดยจะนำ สโมสรชนะเลิศของลีก กับ สโมสรชนะเลิศ ไทยเอฟเอคัพ มาทำการแข่งขันแบบนัดเดียวรู้ผล ในสนามที่เป็นกลางแทน (รูปแบบเดียวกับ เอฟเอ คอมมูนิตี ชีลด์ ของอังกฤษ) จนกระทั่งในปี 2545 จึงได้มีการนำสโมสรรองชนะเลิศของลีก มาทำการแข่งขัน โดยจะจัดขึ้นก่อนหน้า การแข่งขันลีก ประมาณ 1 สัปดาห์

กระทั่งในปี 2553 ที่ได้กลับมาจัดการแข่งขัน ไทยเอฟเอคัพ จึงมีการปรับปรุงอีกครั้ง ให้เป็นการแข่งขันก่อนเปิดฤดูกาล ระหว่างสโมสรชนะเลิศ ไทยพรีเมียร์ลีก แข่งขันกับ สโมสรชนะเลิศ ไทยเอฟเอคัพ หรือถ้าหากสโมสรชนะเลิศทั้ง 2 รายการเป็นสโมสรเดียวกัน ก็จะแข่งกับสโมสรรองชนะเลิศของไทยพรีเมียร์ลีกแทน ด้านการแข่งขันฟุตบอลชิงถ้วยพระราชทานประเภท ข. , ค. และ ง. จะเป็นเป็นการแข่งขันประจำฤดูกาล ในระดับชั้นรองลงมาของ โซนกรุงเทพฯ ตามลำดับ โดยสโมสรชนะเลิศการแข่งขัน ถ้วยพระราชทานประเภท ข. จะได้เลื่อนชั้นไปแข่งขัน ลีกภูมิภาค ดิวิชั่น 2 โซนกรุงเทพฯ ในฤดูกาลถัดไป

ในปี 2559 สมาคมฯ ได้ทำการยุบการแข่งขันฟุตบอลชิงถ้วยพระราชทานประเภท ข., ค. และ ง. โดยรวมกันเป็น ลีกภูมิภาค ดิวิชั่น 3 ต่อมา ทางสมาคมฯ ได้โอน ถ้วยพระราชทานประเภท ก. ไปเป็นถ้วยสำหรับสโมสรชนะเลิศ ไทยลีก ถ้วยพระราชทานประเภท ข. เป็นถ้วยสำหรับสโมสรชนะเลิศ ดิวิชั่น 1 ถ้วยรางวัลพระราชทานประเภท ค. เป็นถ้วยสำหรับสโมสรชนะเลิศ ดิวิชั่น 2 และ ถ้วยรางวัลพระราชทานประเภท ง. เป็นถ้วยสำหรับแชมป์ ดิวิชั่น 3 ทำให้การแข่งขันฟุตบอลชิงถ้วยพระราชทาน สิ้นสุดลง แต่รูปแบบการแข่งขันยังคงเดิม แต่ได้มีการเปลี่ยนชื่อการแข่งขัน และ ถ้วยรางวัล ในนามการแข่งขัน ไทยแลนด์ แชมเปียนส์คัพ โดยเริ่มตันจัดในปี 2560 เป็นต้นไป

### ถ้วยพระราชทานประเภท ก.

### ถ้วยพระราชทานประเภท ข.

### ถ้วยพระราชทานประเภท ค.

### ถ้วยพระราชทานประเภท ง.

## ดูเพิ่ม
* ฟุตบอลชิงถ้วยพระราชทานคิงส์คัพ
* ฟุตบอลชิงถ้วยพระราชทานควีนสคัพ

## อ้างอิง
เอกภพ โพธิไสย

**เอกภพ โพธิไสย** เกิดเมื่อวันที่ 17 กันยายน พ.ศ. 2517 ปัจจุบัน เป็นนักฟุตบอลตำแหน่งกองหน้า สังกัดทีมสโมสรฟุตบอลการไฟฟ้าส่วนภูมิภาค  ในอดีตสังกัดทีมสโมสรฟุตบอลโอสถสภา เอ็ม–150 และได้รับคัดเลือกเป็นนักฟุตบอลทีมชาติชุดดรีมทีม ในปี พ.ศ. 2537

## ประวัติ
เอกภพ โพธิไสย เป็นชาวมุกดาหาร ศึกษาอยู่ที่มหาวิทยาลัยราชภัฏวไลยอลงกรณ์ ในพระบรมราชูปถัมภ์ และเป็นทหารกองประจำการ สังกัดกรมรบพิเศษที่ 1 จังหวัดลพบุรี

## ผลงาน
ปี พ.ศ. 2535 ได้อันดับที่ 3 รายการนักเรียนอาเซียน และในปี พ.ศ. 2537 ติดทีมเยาวชนอายุไม่เกิน 19 ปี และติดทีมชาติชุดดรีมทีม หลังจากนั้น เข้าสังกัดทีมสโมสรฟุตบอลการไฟฟ้าส่วนภูมิภาค และเป็นผู้เล่นในชุดรองแชมป์ ดิวิชั่น 1 ในปี พ.ศ. 2546

## แหล่งข้อมูลอื่น
* ประวัตินักฟุตบอล  จากเว็บทีมการไฟฟ้า

หมวดหมู่:นักฟุตบอลจากจังหวัดมุกดาหาร
หมวดหมู่:นักฟุตบอลชายชาวไทย
หมวดหมู่:บุคคลจากมหาวิทยาลัยราชภัฏวไลยอลงกรณ์ ในพระบรมราชูปถัมภ์
หมวดหมู่:กองหน้าฟุตบอล
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
อ็องตวน ลาวัวซีเย

**อ็องตวน-โลร็อง เดอ ลาวัวซีเย** (   ; 26 สิงหาคม พ.ศ. 2286 - 8 พฤษภาคม พ.ศ. 2337) เป็นนักวิทยาศาสตร์ชาวฝรั่งเศสผู้ซึ่งต้องจบชีวิตลงโดยกิโยติน เขามีผลงานสำคัญคือ ได้ตั้งกฎการอนุรักษ์มวล (หรือกฎทรงมวล) และการล้มล้างทฤษฎีโฟลจิสตัน ซึ่งเป็นประโยชน์มากในการศึกษาวิชาเคมี

## ชีวิตตอนต้น
อ็องตวน ลาวัวซีเย เกิดในตระกูลผู้ดีตระกูลหนึ่ง ต่อมาได้ศึกษาต่อยังวิทยาลัยมาซาแร็ง (Mazarin College) ในสาขาวิชาคณิตศาสตร์ ดาราศาสตร์ พฤกษศาสตร์ และเคมี เขามีความสนใจอย่างแรงกล้าในวิชาเคมี โดยการชักจูงของเอเตียน กงดียัก (Étienne Condillac)
[thumb|200px|left|ภาพวาด ''เมอซีเยอร์ลาวัวซีเยและภรรยา'' (''Portrait of Monsieur Lavoisier and his Wife'') โดย[ฌัก-หลุยส์ ดาวิด จิตรกรชาวฝรั่งเศส]]
ต่อมา อ็องตวนได้รับเลือกให้เป็นสมาชิกของสมาคมวิทยาศาสตร์แห่งฝรั่งเศส พออายุได้ 25 ปี เขาได้เขียนบทความเกี่ยวกับการจุดไฟตามถนน ต่อมาในปี พ.ศ. 2314 เขาได้แต่งงานกับมารี-อาน ปีแยเร็ต ปอลซ์ (Marie-Anne Pierrette Paulze) ซึ่งมีอายุเพียง 13 ปี ในขณะที่อ็องตวนอายุได้ 28 ปี

## ผลงานที่สำคัญ
### ด้านวิทยาศาสตร์
 thumb|170px|right|รูปปั้นของอ็องตวน ลาวัวซีเย

ช่วงปี พ.ศ. 2318 อ็องตวนได้พัฒนาการผลิตดินปืน และการใช้โพแทสเซียมไนเตรต หรือดินประสิว ในการเกษตร งานที่สำคัญอย่างหนึ่งของเขาก็คือ การทดลองเกี่ยวกับปฏิกิริยาการเผาไหม้ เขากล่าวว่าการเผาไหม้เป็นสิ่งที่เกี่ยวข้องกับออกซิเจน และการสลายสารอาหารในสิ่งมีชีวิต ก็คือปฏิกิริยาการเผาไหม้เช่นเดียวกัน เพียงแต่ช้าและอ่อนกว่า จนทำให้ทฤษฎีโฟลจิสตัน ซึ่งกล่าวว่า เมื่อสสารถูกเผาไหม้ ก็จะปล่อยสารที่เรียกว่าโฟลจิสตันออกมา ต้องมีอันยกเลิกไป

นอกจากนี้ อ็องตวนยังได้ค้นพบว่า "อากาศที่ไหม้ไฟได้" ของเฮนรี คาเวนดิช ซึ่งอ็องตวนเรียกมันว่า ไฮโดรเจน (ภาษากรีกหมายถึง ผู้สร้างน้ำ) เมื่อรวมกับออกซิเจนจะได้หยดน้ำ  ซึ่งไปตรงกับผลการทดลองของโจเซฟ พริสต์ลีย์

ในด้านปริมาณสัมพันธ์ (stoichiometry) อ็องตวนได้ทดลองเผาฟอสฟอรัสและกำมะถันในอากาศ และพิสูจน์ได้ว่ามวลของผลิตภัณฑ์มีมากกว่ามวลของสารตั้งต้น ซึ่งมวลที่เพิ่มได้มาจากอากาศนั่นเอง จึงทำให้เกิดกฎการอนุรักษ์มวล หรือเรียกอีกชื่อหนึ่งว่า กฎทรงมวล

หนังสือของเขาชื่อ *Traité Élémentaire de Chimie* พิมพ์เมื่อปี พ.ศ. 2332 ภายในมีเนื้อหาเกี่ยวกับกฎการอนุรักษ์มวล และปฏิเสธการมีอยู่ของทฤษฎีโฟลจิสตัน

### ด้านกฎหมายและการเมือง
นอกจากที่อ็องตวนจะศึกษาวิทยาศาสตร์แล้ว เขายังศึกษากฎหมายและการเมืองจนได้เป็นเนติบัณฑิต เมื่ออายุ 26 ปี เขาได้เป็นเจ้าพนักงานเก็บอากร ซึ่งเขาก็ได้ปรับปรุงระบบภาษีอากรและการคลัง พร้อมกับพัฒนาหน่วยวัดในระบบเมตริก ให้เป็นมาตรฐานเดียวกันทั่วประเทศฝรั่งเศส

## ชีวิตบั้นปลาย
ต่อมาอ็องตวนถูกกล่าวหาว่าเป็นกบฏโดยคณะปฏิวัติฝรั่งเศส และถูกตัดสินให้ประหารชีวิตโดยการตัดศีรษะ เมื่อวันที่ 8 พฤษภาคม พ.ศ. 2337 ผู้พิพากษาให้เหตุผลในการตัดสินครั้งนี้ว่า “สาธารณรัฐของเราไม่ต้องการนักปราชญ์” จนทำให้โฌแซ็ฟ-หลุยส์ ลากร็องฌ์ นักคณิตศาสตร์ชาวฝรั่งเศส กล่าวอย่างโศกเศร้าเสียใจว่าฝรั่งเศสจะไม่มีอะไรที่เหมือนผลงานของอ็องตวนไปชั่วศตวรรษ หนึ่งปีครึ่งให้หลังปรากฏว่าความผิดของอ็องตวนนั้นหามีไม่ ทรัพย์สินส่วนตัวของเขาถูกส่งให้แก่ภรรยาหม้าย พร้อมด้วยข้อความว่า "ถึงแม่หม้ายลาวัวซีเย ผู้ถูกตัดสินอย่างผิดพลาด"

## แหล่งข้อมูลอื่น

* พิพิธภัณฑ์เสมือนจริงเกี่ยวกับอ็องตวน ลาวัวซีเย
* ผลงานของอ็องตวน ลาวัวซีเย (ภาษาฝรั่งเศส) 
* หน้าประวัติของอ็องตวน ลาวัวซีเย (ภาษาอังกฤษ) 

อ็องตวน ลาวัวซีเย
อ็องตวน ลาวัวซีเย
อ็องตวน ลาวัวซีเย
หมวดหมู่:ผู้ถูกประหารชีวิตด้วยกิโยตีนในช่วงการปฏิวัติฝรั่งเศส
หมวดหมู่:บุคคลในการปฏิวัติฝรั่งเศส
แอมฟรอมบาร์เซโลนา

**แอมฟรอมบาร์เซโลนา** () เป็นกลุ่มดนตรีอินดี้จากเมืองเยินเชอปิง ประเทศสวีเดน

มีสมาชิก 29 คน และใช้เครื่องดนตรีที่หลากหลาย เช่น คลาริเน็ต แซกโซโฟน ฟลุต ทรัมเป็ต แบนโจ แอคคอร์เดียน การ์ซู กีต้าร์ กลอง และคีย์บอร์ด
thumb|260px
## ประวัติ
เริ่มแรกเดิมที Emanuel Lundgren (หัวหน้าวง) ได้เริ่มแต่งเพลงเก็บไว้ และเริ่มอัดเพลงที่ห้องของตัวเอง โดยระหว่างทำการอัดเสียงเขาได้ชักชวนเพื่อนๆ มาร่วมแจม ทั้งร้องเพลง ทั้งเล่นดนตรี ทำให้ในอัลบั้ม *Let Me Introduce My Friends* มีเสียงเครื่องดนตรีมากมาย อาทิ แบนโจ แอคคอร์เดียน คาซู หลังจากนั้นไม่นานเขาเค้าก็ออกขายอีพีชุดนี้ เพียงไม่กี่ชุด แต่หลังจากนั้น ความงามและความไพเราะของเสียงดนตรีจากวง “I’m From Barcelona” ก็ขยายตัวในกลุ่มกว้างขึ้น จนในที่สุด พวกเขาทั้ง 29 คนก็ได้เซ็นสัญญากับอีเอ็มไอสวีเดนและได้ออกอัลบั้มแรกในชีวิตของพวกเขา

ใน พ.ศ. 2549 ทางวงได้ออกอีพีชื่อ *Don't Give Up on Your Dreams, Buddy!* และอัลบั้มเต็มชื่อ *Let Me Introduce My Friends* ทั้งสองชุดได้รับการวิพากษ์วิจารณ์เป็นอย่างดี

## อ้างอิง

## มิวสิกวิดีโอ
* *Collection of Stamps* โดย Daniel Eskils และ Johan Junker
* *We're From Barcelona* โดย Andreas Nilsson และ Rasmus Hägg

## แหล่งข้อมูลอื่น
* www.imfrombarcelona.com  - เว็บไซต์อย่างเป็นทางการ
* Article about I'm from Barcelona

หมวดหมู่:กลุ่มดนตรีสัญชาติสวีเดน
หมวดหมู่:กลุ่มดนตรีที่ก่อตั้งในปี พ.ศ. 2548
ทางหลวงแผ่นดินหมายเลข 41

**ทางหลวงแผ่นดินหมายเลข 41 สายสี่แยกปฐมพร–พัทลุง** เป็นทางหลวงแผ่นดินสายรองประธานของภาคใต้ และเป็นเส้นทางหลักในการเดินทางในภาคใต้ เส้นทางเริ่มต้นจากแยกปฐมพรบน ถนนเพชรเกษม ที่จังหวัดชุมพร จากนั้นวิ่งลงใต้ผ่านจังหวัดสุราษฎร์ธานี และจังหวัดนครศรีธรรมราช และสิ้นสุดบนถนนเพชรเกษมที่จังหวัดพัทลุง โดยไม่ผ่านจังหวัดระนอง จังหวัดพังงา จังหวัดกระบี่ และจังหวัดตรัง รวมระยะทาง 382.616 กิโลเมตร ทางหลวงแผ่นดินสายนี้เป็นถนน 4 ช่องจราจรตลอดสาย แบ่งเป็น 2 ช่องจราจรในแต่ละทิศทาง (ไป - กลับ แบบไม่วิ่งสวนทาง) และเป็น 5-6 ช่องจราจรในบางพื้นที่ (เช่น เมืองทุ่งสง) โดยมีคูน้ำกั้นระหว่างทิศทาง ในอดีตเป็นส่วนหนึ่งของทางหลวงเอเชียสาย 18 (A18) ปัจจุบันเป็นส่วนหนึ่งของ ทางหลวงเอเชียสาย 2 ตลอดทั้งสาย

## รายละเอียดของเส้นทาง
ทางหลวงแผ่นดินหมายเลข 41 มีจุดเริ่มต้นต่อจากทางหลวงแผ่นดินหมายเลข 4 (ถนนเพชรเกษม) ที่แยกปฐมพร อำเภอเมืองชุมพร จังหวัดชุมพร ซึ่งทางหลวงแผ่นดินหมายเลข 4 ได้เปลี่ยนเส้นทางไปยังฝั่งตะวันตกของภาคใต้ ในขณะที่ทางหลวงแผ่นดินหมายเลข 41 ได้วิ่งตรงลงไปทางใต้ ซึ่งเป็นเส้นทางที่ใกล้กว่าสำหรับการเดินทางไปยังภาคใต้ตอนล่าง

ทางหลวงแผ่นดินหมายเลข 41 ได้เริ่มจาก อ.เมืองชุมพร และวิ่งไปยังทิศใต้ ในจังหวัดชุมพร ผ่าน อ.สวี อ.ทุ่งตะโก อ.หลังสวน และอ.ละแม รวมระยะทางในจังหวัดชุมพร 95.163 กิโลเมตร เข้าสู่จังหวัดสุราษฎร์ธานีที่ อ.ท่าชนะ ผ่าน อ.ไชยา อ.ท่าฉาง อ.พุนพิน อ.บ้านนาเดิม อ.บ้านนาสาร และอ.เวียงสระ รวมระยะทางในจังหวัดสุราษฎร์ธานี 154.563 กิโลเมตร เข้าสู่จังหวัดนครศรีธรรมราชที่ อ.ถํ้าพรรณรา และผ่านไปยัง อ.ทุ่งใหญ่ อ.นาบอน ทุ่งสง ผ่านเขาบรรทัด และผ่าน อ.ร่อนพิบูลย์ อ.จุฬาภรณ์ และอ.ชะอวด รวมระยะทางอยู่ในจังหวัดนครศรีธรรมราช 99.8 กิโลเมตร เข้าสู่จังหวัดพัทลุงที่ อ.ป่าพะยอม ผ่านอ.ควนขนุน และสิ้นสุดที่วงเวียนสี่แยกเอเชียพัทลุง อ.เมืองพัทลุง รวมระยะทางในจังหวัดพัทลุง 33.9 กิโลเมตร

ในอดีตทางหลวงแผ่นดินหมายเลข 41 จะมีเส้นทางต่อจากแยกเอเชียพัทลุง ลงไปสิ้นสุดที่แยกโคกกอก โดยมีระยะทางมากกว่าปัจจุบันประมาณ 2.2 กิโลเมตร แต่ในปัจจุบันช่วงดังกล่าวเปลี่ยนเป็นทางหลวงแผ่นดินหมายเลข 4 และถนนเพชรเกษมสายเก่าเปลี่ยนเป็นทางหลวงแผ่นดินหมายเลข 4285

## รายชื่อทางแยก

## แหล่งข้อมูลอื่น
* ระบบสารสนเทศโครงข่ายทางหลวง  กรมทางหลวง กระทรวงคมนาคม

41
2-41
หมวดหมู่:ถนนในจังหวัดชุมพร
หมวดหมู่:ถนนในจังหวัดสุราษฎร์ธานี
หมวดหมู่:ถนนในจังหวัดนครศรีธรรมราช
หมวดหมู่:ถนนในจังหวัดพัทลุง
นนทก

**นนทก** ในรามเกียรติ์ หรือในศาสนาฮินดูคือ **ภัสมาสุร** (, ) เป็นอสูรที่ได้รับพลังในการเผาไหม้และเปลี่ยนศีรษะของใครก็ตามที่เขาสัมผัสด้วยมือให้กลายเป็นเถ้าถ่าน (ภัสมา) ทันที อสูรตนนั้นถูกหลอกโดยโมหินี อวตารหญิงเพียงองค์เดียวของพระวิษณุ ให้กลายเป็นเถ้าถ่าน

## ตำนาน
แม้ว่าภัสมาสุรเป็นตัวละครที่ไม่ได้ปรากฏในปุราณะ แต่เรื่องราวของเขาก็ถูกกล่าวถึงในวรรณกรรมท้องถิ่น กล่าวกันว่าอสูรตนนี้เกิดจากฝุ่น*ภัสมา* (เถ้าถ่าน) บนพระวรกายของพระศิวะ ด้วยความพอพระทัยในความจงรักภักดีอันยิ่งใหญ่ของอสูรตนนี้ พระศิวะจึงตกลงที่จะประทานพรให้เขาเลือกได้ ภัสมาสุรปรารถนาพลังที่จะเผาใครก็ตามที่เขาเอามือแตะศีรษะให้เป็นเถ้าถ่าน พระศิวะจึงประทานพรนั้นให้ ภัสมาสุรเกิดความหยิ่งยโสด้วยพรที่ได้รับ และกล่าวกันว่าเขากลายเป็นฝันร้ายทั้งภพภูมิ พระวิษณุจึงแปลงกายเป็นโมหินี นักเต้นรำผู้มีเสน่ห์ดึงดูดใจ ล่อลวงเขาด้วยเสน่ห์ของนาง และเริ่มการเต้นรำที่เรียกว่า *Muktanṛtya* ในระหว่างการเต้นรำนี้ ภัสมาสุรถูกบังคับให้เอามือแตะศีรษะของตนเอง ทันทีที่มือของเขาแตะศีรษะ เขาก็ถูกเผาเป็นเถ้าถ่าน

## การรำ

## ในรามเกียรติ์
นนทกเคยเป็นพรหมมาก่อน แต่อิจฉาริษยารุ่นน้องที่ได้รับตำแหน่งไปแทน จึงถูกพระอิศวร (หรือพระศิวะ) สาปให้เป็นยักษ์ล้างเท้าอยู่เชิงบันไดเขาไกรลาศเป็นเวลาโกฏิปี นนทกถูกเหล่าเทวดากลั่นแกล้งตีหัวดึงผมจนเขาหัวล้าน นนทกจึงขึ้นไปขอพรจากพระอิศวร และได้รับพรนิ้วเพชรชี้ไปที่ผู้ใดผู้นั้นต้องตาย และลงไปสร้างความเดือนร้อนแก่เหล่าเทวดา พระอิศวรจึงสั่งให้พระนารายณ์ (หรือพระวิษณุ) แปลงเป็นอัปสร (หรือนางโมหิณี) มาล่อหลอกให้นนทกร่ายรำชี้นิ้วไปที่ขาตนเองจนเจ็บปวดเสียหลักล้มลง เมื่อนนทกรู้ความจริงจึงต่อว่าพระนารายณ์และบอกว่าหากใครมีอำนาจมากกว่าย่อมชนะแน่นอน พระนารายณ์ได้ยินเช่นนั้นจึงบอกให้ นนทกไปเกิดใหม่ให้มีอำนาจมากกว่าตน เป็นยักษ์สิบเศียรยี่สิบมือ ส่วนตนนั้นจะไปเกิดเป็นมนุษย์ธรรมดาและจะลงไปประจันหน้ากันเบื้องล่าง นนทกและพระนารายณ์จึงเป็นต้นกำเนิดของทศกัณฐ์และพระรามในรามเกียรติ์

## อ้างอิง

## แหล่งข้อมูลอื่น
* The Tale of Chaortan, Crutath and Brartvor

หมวดหมู่:ตัวละครในรามเกียรติ์
หมวดหมู่:ตัวละครที่เป็นยักษ์
เห็ดหอม

**เห็ดหอม** เป็นสิ่งมีชีวิตจำพวกเห็ดรา ซึ่งเราสามารถรับประทานได้ นิยมนำมาใช้ประกอบอาหารโดยเฉพาะอาหารจีนและอาหารญี่ปุ่น สามารถนำไปตากแห้งเพื่อให้เก็บไว้ได้นาน

## อนุกรมวิธานและชื่อ
มีการระบุชื่อวิทยาศาสตร์ของเห็ดราชนิดนี้ครั้งแรกในชื่อ *Agaricus edodes* โดยไมลส์ โจเซฟ เบิร์กลีย์ใน ค.ศ. 1877 ซึ่งเดวิด เพกเลอร์จัดอยู่ในสกุล *[[Lentinula]]* ใน ค.ศ. 1976 เห็ดรานี้ได้รับชื่อพ้องในประวัติอนุกรมวิธาน ดังนี้:
**Agaricus edodes* Berk. (1878)
**Armillaria edodes* (Berk.) Sacc. (1887)
**Mastoleucomychelloes edodes* (Berk.) Kuntze (1891)
**Cortinellus edodes* (Berk.) S.Ito & S.Imai (1938)
**Lentinus edodes* (Berk.) Singer (1941)
**Collybia shiitake* J.Schröt. (1886)
**Lepiota shiitake* (J.Schröt.) Nobuj. Tanaka (1889)
**Cortinellus shiitake* (J.Schröt.) Henn. (1899)
**Tricholoma shiitake* (J.Schröt.) Lloyd (1918)
**Lentinus shiitake* (J.Schröt.) Singer (1936)
**Lentinus tonkinensis* Pat. (1890)
**Lentinus mellianus* Lohwag (1918)

ชื่อเห็ดในภาษาญี่ปุ่น () มาจากคำว่า *ชิอิ* (, Castanopsis) จากต้น *[[Castanopsis cuspidata]]* ที่มีท่อนไม่ซุงตายที่ปลูกโดยทั่วไป กับ *ทาเกะ* (, เห็ด) ส่วนชื่อพฤกษศาสตร์ ** เป็นศัพท์ภาษาละตินที่แปลว่า "กินได้"

## ดูเพิ่ม
* อาหารจีน
* อาหารญี่ปุ่น
* อาหารเกาหลี
* อาหารไทย
* เห็ดที่กินได้

## อ้างอิง

## แหล่งข้อมูลอื่น
* 

หอม
มะเร็งเม็ดเลือดขาว

**มะเร็งเม็ดเลือดขาว** หรือที่นิยมเรียกทับศัพท์ว่า **ลูคิเมีย** () เป็นกลุ่มของโรคมะเร็งเม็ดเลือดซึ่งปกติเริ่มต้นในไขกระดูกทำให้มีเซลล์เม็ดเลือดปริมาณสูงผิดปกติ เซลล์เม็ดเลือดเหล่านี้ยังไม่เจริญเต็มที่ และเรียกว่าเซลล์ตัวอ่อนหรือเซลล์มะเร็งเม็ดเลือด อาการอาจมีเลือดออกและมีจุดจ้ำเลือด รู้สึกเพลีย มีไข้ และมีความเสี่ยงติดเชื้อมากขึ้น ซึ่งเป็นอาการเนื่องจากขาดเซลล์เม็ดเลือดปกติ ปกติวินิจฉัยด้วยการทดสอบเลือดหรือการเจาะไขกระดูกออกตรวจ

## อาการ
เนื่องจากผู้ป่วยมะเร็งเม็ดเลือดขาวนั้น จะมีการแบ่งตัวเพิ่มจำนวนของเซลล์ตัวอ่อนของเม็ดเลือดขาวเพิ่มมากขึ้น ซึ่งจะมีผลกระทบต่ออวัยวะที่สร้างเม็ดเลือดชนิดต่าง ๆ ได้แก่ ปริมาณเกล็ดเลือด ที่บทบาทสำคัญในกระบวนการแข็งตัวของเลือดนั้นลดจำนวนลง ส่งผลให้ผู้ป่วยอาจจะเกิดรอยจ้ำเลือด (bruised) มีภาวะเลือดไหลไม่หยุดได้ (bleed excessively) และ อาจจะเป็นจุดแดง ๆ ตามผิวหนังได้ (petechiae) 

นอกจากนี้ การที่ผู้ป่วยมีจำนวนเม็ดเลือดขาวที่ปกติลดจำนวนลงนั้น จะทำให้ผู้ป่วยมีภาวะติดเชื้อได้ง่ายกว่าคนปกติอีกด้วย รวมทั้ง การที่จำนวนเม็ดเลือดแดงมีจำนวนที่ลดลง ก็จะส่งผลให้ผู้ป่วยมีอาการของโลหิตจาง ซึ่งอาจจะทำให้ผู้ป่วยเกิดภาวะหายใจลำบากขึ้นด้วย
นนปัจจุบันมีความก้าวหน้าของยาเคมีบำบัด และการปลูกถ่ายไขกระดูกมีความก้าวหน้า เพราะฉะนั้นจัดได้ว่ามีวิธีการรักษาให้หายขาดได้ โดยเฉพาะในเด็กอายุต่ำกว่า 12 ขวบ อัดราการรักษาให้หายขาดค่อนข้างสูง คงขึ้นอยู่กับการมาพบแพทย์รักษาอย่างรวดเร็วและมาพบตั้งแต่เริ่มต้น มีบางกลุ่มที่ไม่ทราบและปล่อยปละละเลยให้อาการเป็นมากขึ้น

นอกจากนี้ ยังอาจจะมีอาการอื่น ๆ อีก เช่น อาการมีไข้ขึ้น หนาวสั่น น้ำหนักลด มีอาการอ่อนเพลีย ปวดศีรษะ และเมื่อเซลล์มะเร็งเกิดการแพร่กระจายไปยังตับและม้าม ก็จะทำให้ตับโต และม้ามโตได้ และถ้าหากเซลล์มะเร็งเกิดการแพร่กระจายไปยังกระดูก ก็จะส่งผลทำให้มีอาการปวดกระดูกและข้อได้เช่นกัน

## ประเภท
การแบ่งประเภทของมะเร็งเม็ดเลือดขาวนั้น สามารถแบ่งออกได้หลายแบบ ได้แก่

* **[[Acute lymphocytic leukemia]]**  (Acute Lymphoblastic Leukemia หรือ ALL) สามารถพบได้ในเด็กอายุน้อยกว่า 10 ปี รวมถึงในผู้ใหญ่ที่มีอายุมากกว่า 65 ปีอีกด้วย
* **[[Acute myelogenous leukemia]]** (Acute Myeloid Leukemia (AML) หรือ acute nonlymphocytic leukemia) สามารถพบในผู้ใหญ่มากกว่าเด็ก
* **[[Chronic lymphocytic leukemia]]** (CLL) พบได้บ่อยในผู้ใหญ่ที่มีอายุมากกว่า 55 ปี และสามารถพบในเด็กได้บ้าง แต่ไม่ค่อยส่งผลกระทบเท่าไหร่
* **[[Chronic myelogenous leukemia]]** (CML) พบได้ในผู้ใหญ่ แต่ไม่ค่อยพบในเด็ก

## สาเหตุ
ไม่มีสาเหตุเดียวที่ทราบว่าก่อให้เกิดมะเร็งเม็ดเลือดขาว สำหรับกรณีที่ทราบนั้นพบน้อย และเชื่อว่ามะเร็งเม็ดเลือดขาวแต่ละชนิดก็มีสาเหตุต่างกัน

มะเร็งเม็ดเลือดขาวเกิดจากการกลายพันธุ์ของดีเอ็นเอเช่นเดียวกับมะเร็งชนิดอื่น การกลายพันธุ์นี้อาจเกิดขึ้นเองหรือเป็นผลจากการได้รับกัมมันตรังสีหรือสารก่อมะเร็ง

## การตรวจทางห้องปฏิบัติการทางการแพทย์

## การรักษา
การรักษาในผู้ป่วยแต่ละราย และมะเร็งแต่ละชนิดจะไม่เหมือนกัน โดยหลักการการรักษาคือระยะแรกจะควบคุมโรคให้สงบ (remission) หลังจากนั้นจะป้องกันการกลับเป็นซ้ำ (relapse) ผู้ป่วยหลายรายสามารถหายขาดได้

## อ้างอิง
ภาษาอีวาตัน

**ภาษาอีวาตัน** หรืออีบาตัน เป็นภาษาตระกูลออสโตรนีเซีย มีผู้พูดบนเกาะบาตาเนส ทางเหนือสุดของฟิลิปปินส์ เนื่องจากอยู่ใกล้ไต้หวัน จึงมีลักษณะใกล้เคียงกับภาษาพื้นเมืองในไต้หวัน มากกว่าภาษาในฟิลิปปินส์อื่นๆ แต่ไม่จัดอยู่ในภาษากลุ่มเกาะฟอร์โมซา 

## สัทวิทยา

/u/ สามารถออกเสียงต่ำเป็น 

/h/ สามารถออกเสียงเป็นเสียงเสียดแทรก เพดานอ่อน 

## ระบบการเขียน
ภาษาอีวาตันใช้อักษรละติน เนื่องภาษานี้โดยหลักใช้เป็นภาษาพูดและไม่ค่อยพบเป็นภาษาเขียน ทำให้ไม่มีวิธีการเขียนภาษาที่สอดคล้องกันและนักเขียนแต่ละคนอาจเขียนไม่เหมือนกัน ทำให้กระทรวงศึกษาธิการเสนออักขรวิธีไว้ใช้ในโรงเรียนรัฐ โดยใช้อักษรละติน 26 ตัวกับอักษรพิเศษ 3 ตัว *ch*, *ñ* และ *ng*

## อ้างอิง

## แหล่งข้อมูลอื่น

* Ivatan Language Packet
* The Ivatan
* Affiliation with the Yami of Taiwan
* Bansa.org Ivatan Dictionary 
* Ivatan-English Dictionary from Webster's Dictionary
* IVATAN LANGUAGE: AN ANALYSIS – BatanesOnline.com
* Ivatan Language  of the Batales Islands
* Batanes: Ivatan Songs composed and / or collected by Manuel Fajardo
* Uyugan, Batanes! On the Web! Batanes

อีวาตัน
มาลัยทอง ศิษย์ขุน

**มาลัยทอง ศิษย์ขุน**  สถิติการชก  5 ครั้ง แพ้ 5

## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวท เมื่อ 17 ก.ค. 2517 แพ้คะแนน   เฟรด โรแลนโด ปาสเตอร์(ฟิลิปปินส์) ที่ ฟิลิปปินส์

## อ้างอิง

* สถิติการชก boxrec.com 

หมวดหมู่ :นักมวยสากลชาวไทยรุ่นไลท์เวท
ขุนพลเล็ก สาครพิทักษ์

**ขุนพลเล็ก สาครพิทักษ์** สถิติการชก 5 ครั้ง ชนะ 2 (น็อค 2) แพ้ 3

## เกียรติประวัติ
;เคยชิงแชมป์ต่อไปนี้แต่ไม่สำเร็จ
* ชิงแชมป์ OPBF รุ่นจูเนียร์เฟเธอร์เวทเมื่อ 28 ม.ค. 2520 แพ้น็อค ริค กุยยาโน (ฟิลิปปินส์)ยก 10 ที่ ฟิลิปปินส์

## อ้างอิง

* สถิติการชก

หมวดหมู่ :นักมวยสากลชาวไทยรุ่นซูเปอร์แบนตัมเวท
สุรเดช คล่องผจญ

**สุรเดช คล่องผจญ**    
## เกียรติประวัติ
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวท เมื่อ 4 เม.ย. 2525) แพ้น็อค คิม ดุ๊ค กู (เกาหลีใต้) ยก 1 ที่ เกาหลีใต้
หมวดหมู่ :นักมวยสากลชาวไทยรุ่นไลท์เวท
นพรัตน์น้อย ว.วลาพล

**นพรัตน์น้อย  ว.วลาพล** สถิติการชก 5 ครั้ง ชนะ 3 (น็อค 2) แพ้ 2 

## เกียรติประวัติ
* แชมป์ประเทศไทยรุ่นไลท์เวท
** ชิง 25 มีนาคม 2534 ชนะน็อค สมอ ดอนเจดีย์ ยก 3
** สละแชมป์
* เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 28 ก.ย. 2535 แพ้น็อค โอลซูเบ็ค นาซารอฟ (รัสเซีย) ยก 2 ที่ญี่ปุ่น 

## อ้างอิง

* สถิติการชก

หมวดหมู่ :นักมวยสากลชาวไทยรุ่นไลท์เวท